Legal Document

Category: 54

Text:
1.ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 26/27 Μαρτ. 1981 (ΦΕΚ Α΄ 75)  Περί αποκαταστάσεως ζημιών εκ των σεισμών 1981. Έχοντες υπ’ όψει: 1.Τας διατάξεις της παρ. 1 του άρθρ. 44 του Συντάγματος. 2.Την δημιουργηθείσαν κατάστασιν εξαιρετικώς επειγούσης εκτάκτου και απροβλέπτου ανάγκης συνεπεία των εκτεταμένων ζημιών, αίτινες προεκλήθησαν εκ των προσφάτων σεισμών εις περιοχάς κυρίως των Νομών Αττικής, Κορινθίας, Βοιωτίας και Πρεβέζης. 3.Την αδήριτον ανάγκην αντιμετωπίσεως των εκ των σεισμών προκληθεισών ζημιών εις ακίνητα των πληγεισών περιοχών. 4.Την, συνεπεία των ανωτέρω, αδυναμίαν αμέσου αντιμετωπίσεως της διαμορφωθείσης εκτάκτου καταστάσεως δια της συνήθους νομοθετικής ρυθμίσεως των συναφών θεμάτων, προτάσει του ημετέρου Υπουργικού Συμβουλίου αποφασίζομεν: Άρθρ.1.-1.Αι διατάξεις της από 28.7.1978 ημετέρας Πράξεως Νομοθετικού Περιεχομένου «περί αποκαταστάσεως ζημιών εκ των σεισμών 1978 εις περιοχήν Βορείου Ελλάδος κλπ., (ανωτ. σελ. 208,101) ως εκυρώθη, ετροποποιήθη και συνεπληρώθη δια των Νόμ. 867/1979, 1048/1980 και 1133/ 1981 εφαρμόζονται αναλόγως και προκειμένου περί αποκαταστάσεως των ζημιών των κτιρίων εν γένει, αι οποίαι προεκλήθησαν εκ των σεισμών του έτους 1981 εις τας περιοχάς κυρίως των Νομών Αττικής, Κορινθίας, Βοιωτίας και Πρεβέζης, αι οποίαι ειδικώτερον καθορίζονται δι’ αποφάσεως της Νομισματικής Επιτροπής. 2.Κανονιστικαί πράξεις αι οποίαι μέχρι της ισχύος της παρούσης εδημοσιεύθηκαν κατά την παρ. 2 του άρθρ. 18 της ανωτέρω από 28.7.1978 πράξεως εφαρμόζονται αναλόγως και δια τας αντιστοίχους περιπτώσεις της παρούσης Πράξεως Νομοθετικού Περιεχομένου. Εφεξής η δημοσίευσις των τοιούτων πράξεων γίνεται δια της Εφημερίδος της Κυβερνήσεως, ασχέτως του αν αύται αναφέρονται και εις περιπτώσεις αποκαταστάσεως των Νόμ. 867/79, 1048/80 ή 1133/81. «3.Η υπό της παρ. 4 του άρθρ. 2 της ανωτέρω Πράξεως, ως ισχύει, προβλεπομένη τρίμηνος προθεσμία δια την υποβολήν αιτήσεων διανειοδοτήσε  ως εκ μέρους των δικαιούχων δύναται να παρατείνεται μέχρι της 31ης Δεκ. 1981». Η παρ. 3 αντικαταστάθηκε ως άνω από την παρ. 4 άρθρου δεύτερου Νόμ. 1190/27-30 Ιουλ. 1981 (ΦΕΚ Α΄ 203) (κατωτ. αριθ. 2). (Για την Υ.Α.Σ. που προβλέπεται από το κατωτέρω άρθρ. 2 Βλ. την οικ. /2094/31-31 Μαΐου 1988 (ΦΕΚ Β΄ 322) (κατωτ. αριθ. 4). Άρθρ.2.-1.Προς ταχείαν και αποτελεσματικήν εκτέλεσιν του έργου αποκαταστάσεως των σεισμοπλήκτων, συνιστάται εις την Κεντρικήν Υπηρεσίαν του Υπουργείου Δημοσίων Έργων «Υπηρεσία Αποκαταστάσεως Σεισμοπλήκτων» (Υ.Α.Σ.). Εις την ΥΑΣ ανατίθεται επίσης ο συντονισμός και ο έλεγχος του έργου της ΥΑΣΒΕ. 2.Η Υ.Α.Σ. υπάγεται απ’ ευθείας εις τον Υπουργόν Δημοσίων Έργων και επανδρούται δια προσωπικού του Υπουργείου, άνευ αυξήσεως του αριθμού των οργανικών θέσεων αυτού, ως και προσωπικού της ΥΑΣΒΕ. Επί της ΥΑΣ εφαρμόζονται αναλόγως πάσαι αι περί ΥΑΣΒΕ και του προσωπικού αυτής κείμεναι διατάξεις. Η ΥΑΣΒΕ, κατά τα λοιπά εξακολουθεί λειτουργούσα κατά τας μέχρι σήμερον διατάξεις, δύναται όμως δι’ αποφάσεων του Υπουργού Δημοσίων Έργων να ορίζεται η απ’ ευθείας υπαγωγή των Γραφείων ή Κλιμακίων αυτής εις την ΥΑΣ. 3.Το έργον αποκαταστάσεως των ζημιών περί των οποίων η παρούσα πράξις ανατίθεται εις τας αντιστοίχους Διευθύνσεις Τεχνικών Υπηρεσιών των Διαμερισμάτων της Νομαρχίας Αττικής και των Νομαρχιών των λοιπών Νομών υπό τας οδηγίας και τον άμεσον έλεγχον της ΥΑΣ. Εις τας ανωτέρω Διευθύνσεις Τεχνικών Υπηρεσιών Διαμερισμάτων και Νομαρχιών δύναται να διατίθεται το εκάστοτε απαιτούμενον προσωπικόν της ΥΑΣΒΕ. 4.Η εκκαθάρισις και η εντολή πληρωμής των δαπανών ενεργείται κατά τα κεκανονισμένα υπό των Υπηρεσιών Εντελλομένων Εξόδων του Υπουργείου Δημοσίων Έργων ή των ανωτέρω Διαμερισμάτων και Νομαρχιών. Τον προληπτικόν έλεγχον επί των δαπανών ασκεί ο παρά τω Υπουργείω Δημοσίων Έργων Πάρεδρος του Ελεγκτικού Συνεδρίου ή, κατά περίπτωσιν, οι Επίτροποι αυτού εις τα αντίστοιχα Διαμερίσματα ή Νομαρχίας.  (Αντί για τη σελ. 280,41(α) Σελ. 280,41(β) Τεύχος 1305 Σελ. 45 Σεισμόπληκτοι Στερεάς Ελλάδας (Αττικής, Βοιωτίας κ.λ.π.) 35.Ε.θ.1   876 5.Κατά την εφαρμογήν του πρώτου εδαφίου της παρ. 3 του άρθρ. 5 της ανωτέρω από 28.7.1978 Πράξεως Νομοθετικού Περιεχομένου, η οικοδομική άδεια δια τας επισκευάς εκδίδεται υπό των δια την αναγνώρισιν των δικαιούχων αρμοδίων υπηρεσιών του Υπουργείου Δημοσίων Έργων. Δια τας περιπτώσεις ανακατασκευών κατεδαφισθέντων ή κατεδαφιστέων εκ θεμελίων κτιρίων ο οικείος Νομάρχης εποπτεύει δια την υπό των πολεοδομικών υπηρεσιών ταχείαν έκδοσιν οικοδομικής αδείας, ως προς τους ισχύοντας δια την περίπτωσιν πολεοδομικούς όρους. Άρθρ.3.-1.Ο Υπουργός Δημοσίων Έργων δύναται δι’ αποφάσεών του να μεταβιβάζη εις τους Νομάρχας ή Αναπληρωτάς Νομάρχας, Προϊσταμένους Διαμερισμάτων της Νομαρχίας Αττικής, καθώς και εις τον Προϊστάμενον της ΥΑΣ τινάς ή πάσας τας σχετιζομένας προς το έργον αποκαταστάσεως των ζημιών, αρμοδιότητας αυτού. Εις την περίπτωσιν ταύτην όπου δια την υπό των Νομαρχών ή Αναπληρωτών Νομαρχών άσκησιν της αρμοδιότητος απαιτείται κατά το άρθρ. 13 της δια του Νόμ. 867/79 κυρωθείσης πράξεως γνώμη Συμβουλίου, αύτη παρέχεται υπό του κατά το άρθρ. 151 του Π.Δ. 910/77 «περί Οργανισμού του Υπουργείου Δημοσίων Έργων» Νομαρχιακού Συμβουλίου Δημοσίων Έργων των ως άνω Νομαρχιών ή Διαμερισμάτων. 2.Δια την κατάρτισιν των κατά την εφαρμογήν της παρούσης πράξεως συμβάσεων και συμβολαιογραφικών εγγράφων εν γένει δεν είναι απαραίτητος η παράστασις δικηγόρου, ουδέ η επισύναψις σχεδίου υπογεγραμμένου υπό δικηγόρου. 3.Δια τας δαπάνας των εις εκτέλεσιν της παρούσης πράξεως μεταθέσεων ή αποσπάσεων του επί συμβάσει προσωπικού της ΥΑΣΒΕ εφαρμόζονται αι διατάξεις της υπ’ αριθ. 17666/26.9.80 (ΦΕΚ 999/ Β΄/80) αποφάσεως των Υπουργών Οικονομικών και Εργασίας, περιλαμβανομένης κατ’ εξαίρεσιν και της περιπτώσεως αποσπάσεως εις υπηρεσίας εδρευούσας εντός της περιφερείας της τέως Διοικήσεως Πρωτευούσης. Άρθρ.4.-Παρατίθεται στο τόμ. 11 σελ. 114, και αφορά παράταση προθεσμίας διαμαρτυρικών συν/κών και γραμματίων. Άρθρ.5.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως, εκτός αν άλλως ορίζεται εν αυτή.        Σελ. 280,42(β) Τεύχος 1305 Σελ. 46 35.Ε.θ.1 Σεισμόπληκτοι Στερεάς Ελλάδας (Αττικής, Βοιωτίας κ.λ.π.)   877 2. ΝΟΜΟΣ υπ’ αριθ. 1190  της 27/30 Ιουλ. 1981 (ΦΕΚ Α΄ 203) Περί κυρώσεως της από 26.3.1981 Πράξεως Νομοθετικού Περιεχομένου του Προέδρου της Δημοκρατίας «περί αποκαταστάσεως ζημιών εκ των σεισμών 1981» και ρυθμίσεως ετέρων συναφών θεμάτων. Κυρούται, αφ’ ης ίσχυσε, η εκδοθείσα κατ’ εφαρμογή του άρθρ. 44 παρ. 1 του Συντάγματος από 26.3.1981 Πράξις Νομοθετικού Περιεχομένου του Προέδρου της Δημοκρατίας «περί αποκαταστάσεως ζημιών εκ των σεισμών 1981» (ΦΕΚ 75) έχουσα ως ακολούθως: Βλ. ανωτ. αριθ. 1. Άρθρον δεύτερον.-1.Δια των κατά το άρθρ. 2 παρ. 1 της δια του Νόμ. 867/79 κυρωθείσης από 28.7.78 Πράξεως Νομοθετικού Περιεχομένου αποφάσεων της Νομισματικής Επιτροπής δύναται να μεταβάλλεται και το κατά την παρ. 1 του άρθρ. 6 της αυτής πράξεως ως αντικατεστάθη δια της παρ. 1 του άρθρου πέμπτου του Νόμ. 867/79 όριον του στεγαστικού δανείου, πέραν του οποίου απαιτείται η εγγραφή υποθήκης. 2.Η αληθής έννοια της διατάξεως της παρ. 2 του άρθρ. 6 της αυτής ως άνω από 28.7.78 Πράξεως Νομοθετικού Περιεχομένου ως αύτη ισχύει, είναι ότι δια την εγγραφήν υποθήκης προς ασφάλειαν των δανείων προς σεισμοπλήκτους δεν απαιτείται η προσκόμισις των πιστοποιητικών του οικονομικού εφόρου, των προβλεπομένων υπό του άρθρ. 41 του Νόμ. 820/1978 «περί λήψεως μέτρων δια την περιστολήν της φοροδιαφυγής και άλλων τινών συναφών διατάξεων», και υπό των διατάξεων του Νόμου περί φορολογίας κληρονομιών, δωρεών και προικών. Υποθήκαι εγγραφείσαι άνευ τοιούτων πιστοποιητικών θεωρούνται έγκυροι. 3.Αι κατά το άρθρ. 13 της αυτής ως άνω από 28.7.1978 Πράξεως Νομοθετικού Περιεχομένου αποφάσεις του Υπουργείου Δημοσίων Έργων εκδίδονται μετά γνώμην του οικείου Τμήματος του Συμβουλίου Δημοσίων Έργων, επί τη εισηγήσει του Προϊσταμένου της ΥΑΣ ή του Προϊσταμένου της αρμοδίας Διευθύνσεως της ΥΑΣ. 4.(Αντικαθίσταται η παρ. 3 άρθρ. 1 Π.Ν.Π.26/27 Μαρτ. 1981 (ΦΕΚ Α΄ 75, ανωτ. αριθ. 1). 5.Δια των αποφάσεων του Υπουργού Δημοσίων Έργων περί οργανώσεως της Υπηρεσίας Αποκαταστάσεως Σεισμοπλήκτων (ΥΑΣ) δύναται να συνιστώνται εις τας Διευθύνσεις Τεχνικών Υπηρεσιών των οικείων Νομαρχιών ή των Διαμερισμάτων της Νομαρχίας Αττικής Τομείς Αποκαταστάσεως Σεισμοπλήκτων δια των οποίων πραγματοποιείται το έργο της αποκαταστάσεως. 6.Δια την παροχήν δυνατότητος διαθέσεως εις τας Υπηρεσίας Αποκαταστάσεως, επαρκούς εμπείρου προσωπικού εξ άλλων υπηρεσιών του Υπουργείου Δημοσίων Έργων επιτρέπεται η μετάθεσις του επί συμβάσει προσωπικού της ΥΑΣΒΕ εις ετέρας υπηρεσίας του Υπουργείου Δημοσίων Έργων και πάντοτες εντός του πλαισίου   των αναγκών του έργου της αποκαταστάσεως. Η εκκαθάρισις και εντολή πληρωμής των μισθών και λοιπών νομίμων αποζημιώσεων των ούτω μετατιθεμένων υπαλλήλων της ΥΑΣΒΕ ενεργείται υπό των κατά περίπτωσιν, ως εκ του τόπου μεταθέσεως αρμοδίων Υπηρεσιών Εντελλομένων Εξόδων. Τοιαύται μεταθέσεις πραγματοποιηθείσαι μέχρι της ισχύος του παρόντος θεωρούνται ως νομίμως γενόμεναι. 7.Εις τους μηχανικούς, υπαλλήλους υφ’ οιανδήποτε σχέσιν του Δημοσίου, των Ο.Τ.Α. και λοιπών Ν.Π.Δ.Δ. ή Δημοσίων Επιχειρήσεων ή Οργανισμών τους χρησιμοποιηθέντας ή χρησιμοποιουμένους δια τας αυτοψίας και ελέγχους κτιρίων πληγέντων εκ σεισμών δύναται να καταβάλλωνται έξοδα κινήσεώς των εις τας σεισμοπλήκτους περιοχάς καθοριζόμενα κατ’ αποκοπήν ανά αυτοψίαν ή έλεγχον ασχέτως προς τα χρησιμοποιούμενα μέσα κινήσεως, δια κοινής αποφάσεως των Υπουργών Οικονομικών και Δημοσίων Έργων, κατ’ εξαίρεσιν πάσης άλλης γενικής ή ειδικής διατάξεως. Αι δαπάναι καταβάλλονται εκ των σχετικών πιστώσεων αποκαταστάσεως. 8.Η ισχύς του παρόντος άρθρου άρχεται από της ισχύος της δια του παρόντος νόμου κυρουμένης Πράξεως Νομοθετικού Περιεχομένου, πλην των παρ. 2 και 6 των οποίων η ισχύς ανατρέχει εις τον χρόνον ισχύος της από 28.7.78 Πράξεως Νομοθετικού Περιεχομένου της κυρωθείσης υπό του Νόμ. 867/1979. Άρθρον τρίτον.-(1-3).Παρατίθενται στον τόμ. 23 σελ. 90,353. 4.Συμβάσεις υπαλλήλων, προσληφθέντων προ της 31 Δεκ. 1979 δυνάμει του Νόμ. 397/1976 παρά των Υπουργείων Κοινωνικών Υπηρεσιών, Χωροταξίας Οικισμού και Περιβάλλοντος, επί σχέσει εργασίας ωρισμένου χρόνου, και εφ’ όσον οι υπάλληλοι ούτοι υπηρέτουν την 31 Δεκ. 1980, μετατρέπονται αυτοδικαίως από 1ης Ιαν. 1981 εις συμβάσεις αορίστου χρόνου, ανεξαρτήτως αν αύται έληξαν. Επί των υπαλλήλων τούτων εφαρμόζονται αι διατάξεις του Γ΄ κεφ. του Νόμ. 993/1979 «περί του επί συμβάσει εργασίας ιδιωτικού δικαίου προσωπικού του Δημοσίου κλπ.». Άρθρον τέταρτον.-1.Εις εκάστην οικογένειαν της οποίας η κατοικία ιδιόκτητος ή μη εις την οποίαν εστεγάζετο μονίμως εχαρακτηρίσθη ως μη κατοικήσιμος, συνεπεία των σεισμών των μηνών Φεβρουαρίου – Μαρτίου 1981, καταβάλλεται επί έξ μήνας εις τους μισθωτούς μηνιαίον χρηματικόν βοήθημα, δια μίσθωσιν κατοικίας. 3.Το μηνιαίον τούτο βοήθημα ορίζεται εις 3.000 δραχμ. δια οικογένεια μέχρι 2 ατόμων  και προσαυξάνεται κατά 1.000 δραχμ. δι’ έκαστον επί πλέον προστατευόμενον μέλος, η καταβολή δε τούτου άρχεται από της ημέρας μισθώσεως της νέας κατοικίας.    (Αντί για τη σελ. 280,43(α) Σελ. 280,43(β) Τεύχος 1305 Σελ. 47 Σεισμόπληκτοι Στερεάς Ελλάδας (Αττικής, Βοιωτίας κ.λ.π.) 35.Ε.θ.2   878  3.Η σχετική δαπάνη δια την καταβολήν του βοηθήματος τούτου, βαρύνει την πίστωσιν του προϋπολογισμού εξόδων του Υπουργείου Κοινωνικών Υπηρεσιών υπό φορέα 340 Κ.Α.Ε. 2635 «Βοηθήματα δια μίσθωσιν κατοικίας στις οικογένειες που στερήθηκαν τη στέγη τους από τους σεισμούς». 4.Οι δικαιούμενοι του βοηθήματος, η κατά τας παρ. 1 και 2 κλιμάκωσις τούτου, ο τρόπος και αι προϋποθέσεις καταβολής ως και πάσα ετέρα αναγκαία λεπτομέρεια, καθορίζονται δι’ αποφάσεων των Υπουργών Οικονομικών και Κοινωνικών Υπηρεσιών δημοσιευομένων δια της Εφημερίδος της Κυβερνήσεως. 5.Κυρούνται αφ’ ης ίσχυσαν αι υπ’ αριθ. Για/οικ. 2342/23.3.81 (ΦΕΚ 185/31.3.81τ.Β΄), Για/οίκ. 2626/ 6.4.81 (ΦΕΚ 208/9.4.81τ.Β΄), Για/οίκ.2908/ 13.4.81 (ΦΕΚ 248/29.4.81 τ.Β΄) κοινές αποφάσεις των Υπουργών Οικονομικών και Κοινωνικών Υπηρεσιών. Άρθρον πέμπτον.-Εις μελλοντικάς τυχόν περιπτώσεως εκτεταμένων εκ σεισμών ζημιών εις κτίρια εν γένει δύναται να επεκτείνεται η ανάλογος εφαρμογή εν όλω ή εν μέρει των διατάξεων της από 28.7.78 Πράξεως Νομοθετικού Περιεχομένου, ως εκυρώθη, ετροποποιήθη και συνεπληρώθη δια των Νόμ. 867/1979, 1048/1980, 1133/1981 και του παρόντος, κατά τα «με κοινή απόφαση των Υπουργών Εθνικής Οικονομίας και Περιβάλλοντος, Χωροταξίας και Δημόσιων Έργων» εις εκάστην συγκεκριμένην περίπτωσιν οριζόμενα. Οι μέσα  «» λέξεις του πρώτου εδαφίου αντικαταστάθηκαν ως άνω με τις μέσα σε «» λέξεις από την παρ. 42 άρθρ. 1 Νόμ. 2412/14-17 Ιουν. 1996 (ΦΕΚ Α΄123), Τόμ. 1, σελ. 84,340. ««Με την ίδια κοινή απόφαση των Υπουργών Εθνικής Οικονομίας και Περιβάλλοντος, Χωροταξίας και Δημόσιων Έργων» καθορίζεται η προθεσμία υποβολής αιτήσεων δανειοδότησης και ορίζεται ο χρόνος μέχρι του οποίου η προθεσμία αυτή δύναται να παρατείνεται  «με όμοια απόφαση»». Η μέσα σε « » παράγραφος προστέθηκε ως δεύτερο εδάφιο από την παρ. 3 άρθρ. 1 Νόμ. 1283/16-17 Σεπτ. 1982 (ΦΕΚ Α 114) (κατωτ. αριθ. 3). Οι μέσα σε «» λέξεις του δευτέρου εδαφίου αντικαταστάθηκαν ως άνω από την παρ. 42 άρθρ. 1 Νόμ. 2412/14-17 Ιουν. 1996 (ΦΕΚ Α΄123),Τόμ. 1, σελ. 84,340.        Σελ. 280,44(β) Τεύχος 1305 Σελ. 48 Άρθρον έκτον.-(Παρατίθεται στον Τόμ. 14 σελ. 140,19). Άρθρον έβδομον.- Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως, εκτός αν άλλως ορίζεται εν αυτώ.     35.Ε.θ.2 Σεισμόπληκτοι Στερεάς Ελλάδας (Αττικής, Βοιωτίας κ.λ.π.)   879